Diari Oficial de la Generalitat Valenciana


Sumari del DOGV 4512, del 02-06-2003 (2003/6029)

RESOLUCIÓ de 15 de maig de 2003, del Rectorat de la Universitat de València, per la qual es convoquen proves selectives d'accés al grup A, escala tècnics de gestió, pel torn lliure, sector administració general d'esta universitat.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/6029


Data del document
:   15-05-2003

Organisme emissor
:   Universitat de València

Tipus de document
:   Resolució

Descriptors 

:   * concurs administratiu
    * professió administrativa
    * universitat

RESOLUCIÓ de 15 de maig de 2003, del Rectorat de la Universitat de València, per la qual es convoquen proves selectives d'accés al grup A, escala tècnics de gestió, pel torn lliure, sector administració general d'esta universitat. [2003/6029]
  
Este Rectorat, fent ús de les competències que li atribueix l'article 20, en relació amb el 2.2 de la Llei orgànica 6/2001, de 21 de desembre, d'universitats, i d'acord amb el que estableix l'article 199 dels Estatuts de la Universitat de València, acorda convocar proves selectives d'accés al grup A, escala tècnics de gestió, sector d'administració general de la Universitat de València, pel torn lliure, de conformitat amb les següents
  
Bases de la convocatòria
  
1. Normes generals
  
1.1 Esta convocatòria té per objecte la selecció de personal per a cobrir 4 vacants del grup A, sector d'administració general, pel torn lliure, mitjançant el sistema de concurs-oposició.
  
1.1.1 Del total de vacants se'n reservaran 1 per a la quota de discapacitats. Les places que no s'ocupen per la quota de discapacitats se sumaran al torn general.
  
1.1.2 Els i les aspirants només podran participar o en la quota de discapacitats o en el torn general.
  
1.2 D'acord amb el que estableix l'article 73 de la Llei orgànica 6/2001, de 21 de desembre, d'universitats, la realització d'estes proves selectives s'ha d'ajustar al que disposa la legislació vigent per a la funció pública de la Generalitat Valenciana i la normativa específica universitària recollida en la Llei orgànica d'universitats i en els Estatuts de la Universitat de València, així com en les normes que estableix esta convocatòria.
  
1.3 El procés selectiu constituït pel concurs-oposició l'integraran les proves, les valoracions, les puntuacions i les matèries que figuren en l'annex I. El temari que ha de regir estes proves figura en l'annex II. Els qui no reunesquen el requisit de coneixement de valencià que figura en esta convocatòria hauran de realitzar una prova prèvia al procés selectiu segons consta en l'annex I d'esta.
  
1.4 L'adjudicació de les places als o a les aspirants que superen este procés selectiu s'efectuarà d'acord amb la puntuació obtinguda per estos en el concurs-oposició
  
1.5 D'acord amb el que preveu l'article 75.2 de la Llei orgànica 6/2001, de 21 de desembre, d'universitats, esta convocatòria es publicarà en el Diari Oficial de la Generalitat Valenciana i en el Butlletí Oficial de l'Estat. Esta última publicació és la que es prendrà com a referència a l'efecte del còmput de terminis per a la presentació de sol·licituds. La resta de resolucions administratives derivades d'esta convocatòria es publicaran únicament en el Diari Oficial de la Generalitat Valenciana (DOGV).
  
2. Requisits dels aspirants
  
2.1 Per a ser admesos en la realització d'estes proves els y les aspirants hauran de reunir els requisits següents:
  
2.1.1 Tenir la nacionalitat espanyola o la d'algun dels altres estats membres de la Unió Europea, o nacional d'algun estat en el qual s'aplique la lliure circulació de treballadors en virtut de tractats internacionals establerts per la Unió Europea i ratificats per Espanya, en els termes en què esta es troba definida en el tractat constitutiu de la Unió Europea, d'acord amb el que disposa la Llei 17/1993, de 23 de desembre, modificada per la Llei 55/1999, de 29 de desembre, i pel Reial Decret 800/1995, de 19 de maig.
  
2.1.2 Haver fet divuit anys i no haver arribat a l'edat de jubilació.
  
2.1.3 Posseir el títol de Llicenciat, Arquitecte, Enginyer o titulació equivalent, o estar en condicions d'obtenir-lo abans que finalitze el termini de presentació de sol·licituds.
  
2.1.4 Posseir el certificat acreditatiu de coneixement de valencià a nivell mitjà, expedit per la Junta Qualificadora de la Generalitat Valenciana o pel Servei de Normalització Lingüística de la Universitat de València, o certificat d'homologació emès per este Servei.
  
2.1.5 Posseir la capacitat física i psíquica necessària per a exercir les funcions corresponents.
  
2.1.6 No trobar-se inhabilitat penalment per a l'exercici de funcions públiques.
  
2.1.7 No haver estat separat, mitjançant expedient disciplinari, d'alguna administració o ocupació públiques. Els i les aspirants, la nacionalitat de les quals no siga l'espanyola, hauran d'acreditar igualment no trobar-se sotmesos a sanció disciplinària o condemna penal que impedesca l'accés a la funció pública al seu estat.
  
2.1.8. A més, per a participar en la quota de discapacitats es requerirà:
  
a) Posseir un grau de discapacitació igual o superior al 33%. S'haurà d'aportar el certificat del grau de discapacitació efectuada per l'òrgan competent.
  
b) Manifestar-ho expressament en la sol·licitud.
  
2.2 Els requisits a què es refereix l'apartat 2.1 s'hauran de posseir en el moment de la finalització del termini de presentació de sol·licituds i se n'ha de gaudir durant tot el procés selectiu fins al moment de la presa de possessió.
  
2.3 En el moment de presentar la sol·licitud, només s'exigirà una declaració expressa i formal que es reuneixen els requisits establerts en els subapartats 2.1.1 al 2.1.7 d'esta convocatòria, els quals s'hauran d'acreditar posteriorment en cas d'aprovar el concurs-oposició.
  
3. Sol·licituds
  
3.1 Qui desitge prendre part en estes proves selectives ho haurà de fer constar en la sol·licitud que es troba en esta convocatòria com annex V i que facilitarà gratuïtament el Servei de Recursos Humans (PAS) d'esta Universitat, a l'Avinguda de Blasco Ibáñez, núm. 13, nivell 1, DP 46959, de València. També podran accedir a una còpia de la sol·licitud esmentada a través de la pàgina web del Servei de Recursos Humans (PAS), l'adreça de la qual és: http://www.uv.es/~pas.
  
3.2 Les sol·licituds es dirigiràn per triplicat (una per a l'entitat bancària, una per a la Universitat i una per a la persona interessada) al rector de la Universitat de València.
  
3.3 El termini de presentació serà de 20 dies hàbils, comptats a partir de l'endemà de la publicació d'esta convocatòria en el Butlletí Oficial de l'Estat (BOE). La publicació de la convocatòria en el DOGV tindrà només caràcter informatiu.
  
3.4 Les sol·licituds se presentaran a l'oficina del Banc Santander Central Hispano. Així mateix, podran ser presentades en la forma que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
Les sol·licituds presentades a les oficines de correus hauran de complir amb el procediment establert en l'article 205.3 del Reglament dels serveis de correus: la sol·licitud s'hi presentarà en sobre obert perquè l'empleat segelle la data a la part superior esquerra i caldrà que figure amb claredat el nom de l'oficina i la data.
  
3.5 Caldrà presentar juntament amb la sol·licitud la documentació següent:
  
3.5.1 Una fotocòpia del document nacional d'identitat. Els aspirants que no posseesquen la nacionalitat espanyola i tinguen dret a participar en estes proves hauran de presentar fotocòpia del document que acredite la seua nacionalitat.
  
3.5.2 Resguard original de l'ingrés dels drets d'examen.
  
3.6 Els drets d'examen seran de 26 Euros, que s'ingressaran en el compte corrent Drets d'examen. Universitat de València, núm. 0049/5457/28/2129648122 del Banc Santander Central Hispano en l'oficina del carrer Arts Gráfiques nº 12 de Valencia, o a través de transferència al compte esmentat.
  
Si el pagament s'efectua a través de transferència, la sol·licitud haurà de presentar-se en el registre d'una administració pública o en l'oficina de correus.
  
La manca d'acreditació del pagament dels drets d'examen determinarà l'exclusió de l'aspirant.
  
3.7 D'acord amb el que estableixen les Normes d'execució pressupostària per a l'any 2003 d'esta Universitat, són exemptes del pagament dels drets d'examen:
  
3.7.1 Les persones amb una discapacitat igual o superior al 33%.
  
3.7.2 Les persones que es troben com a demandants d'ocupació, almenys durant el termini d'un mes abans de la data de la publicació de la convocatòria d'estes proves selectives. Per a gaudir de l'exempció serà requisit que no hagen rebutjat, dins el termini de què es tracte, cap oferta d'ocupació adequada ni s'hagen negat a participar, excepte causa justificada, en accions de promoció, formació o reconversió professional.
  
Estos aspirants hauran de presentar els certificats corresponents que acrediten la seua condició de discapacitats (mitjançant certificat de la Conselleria de Benestar Social o òrgan competent) o la seua condició de desocupats (mitjançant certificat del SERVEF), i així ho faran constar expressament en l'apartat corresponent de la sol·licitud.
  
3.8 Els i les aspirants amb minusvalideses que desitgen sol·licitar mesures d'adaptació hauran d'indicar-ho expressament en l'imprès de sol·licitud. En l'annex VI figura la llista de mesures d'adaptació possibles. Hauran de presentar juntament amb la sol·licitud el certificat del grau de discapacitació efectuada per l'òrgan competent.
  
3.9 Si la convocatòria preveu la realització de proves d'idiomes, els o les aspirants haurà de fer constar la seua opció en l'imprès de sol·licitud. Si no ho fa així, s'entendrà que renuncia a efectuar estes proves, sempre que siguen voluntàries i de mèrits.
  
3.10 Els errors que s'hi puguen advertir es corregiran en qualsevol moment, d'ofici o a instància de la persona interessada.
  
4. Admissió d'aspirants
  
4.1 Una vegada finalitzat el termini de presentació de sol·licituds, prèvia verificació del compliment de tots els requisits de participació assenyalats en esta convocatòria, així com el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana (DOGV) i que contindrà la llista provisional d'admesos i exclosos a la realització de les proves.
  
4.2 A partir del dia següent a la publicació de la llista provisional d'admesos i exclosos, s'iniciarà un termini de 10 dies hàbils, perquè s'hi puguen formular al·legacions o esmenar els defectes que hagen motivat l'exclusió, d'acord amb el que estableix l'art. 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
  
En qualsevol cas, per tal d'evitar errors i possibilitar-ne l'esmena dins el termini i en la forma escaient, els o les aspirants comprovaran fefaentment no només que no figuren en la relació d'exclosos, sinó que a més els seus noms consten correctament en la relació d'admesos corresponent.
  
Els i les aspirants que dins del termini assenyalat no esmenen els defectes detectats o no al·leguen les omissions, seran definitivament exclosos de la participació en estes proves.
  
4.3 Una vegada finalitzat el termini de reclamacions i d'al·legacions, esmenats els defectes, es dictarà una nova resolució, que contindrà la llista definitiva d'admesos i exclosos, la data, el lloc i l'hora de la realització del primer exercici. Esta resolució es publicarà en el DOGV.
  
4.4 Seran causes d'exclusió, a més de les que s'indiquen en altres apartats d'estes bases:
  
- L'omissió de la signatura en la sol·licitud.
  
- No presentar el DNI.
  
4.5 Serà causa d'exclusió de l'exercici de mèrits no assenyalar l'apartat corresponent de la sol·licitud; i, pel que fa a l'exercici d'idioma, no especificar-hi l'idioma elegit.
  
5. Desenvolupament de les proves selectives
  
5.1 Els exercicis tindran lloc a les dependències de la Universitat de València. El primer exercici es realitzarà al lloc, la data i l'hora que s'establesca en la resolució del Rectorat d'esta Universitat mitjançant la qual s'aprove la llista definitiva d'admesos i exclosos de les proves objecte d'esta convocatòria.
  
5.2 En cas de realitzar-se algun dels exercicis en diverses sessions, l'orde d'actuació dels opositors s'establirà per sorteig.
  
5.3 En cada exercici els o les aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a la persona interessada de l'imprès de sol·licitud d'admissió a les proves.
  
L'incompliment d'este requisit per algun aspirant determinarà l'exclusió d'este de la realització de les proves.
  
Les còpies o fotocòpies d'estos documents no seran vàlides en cap cas.
  
5.4 Els i les aspirants es convocaran per a cada exercici en crida única, i seran exclosos d'estes proves els qui no hi compareguen. Perdran el seu dret quan es personen als llocs de realització de les proves una vegada iniciades o no hi assistesquen, encara que siga per causa justificada.
  
Els membres del tribunal i el personal col·laborador no permetran l'accés a les sales on es realitzen els exercicis a aquelles persones que no complesquen els requisits anteriors, ni a aquelles que hi compareguen després que s'haja acabat la crida dels aspirants convocats.
  
No obstant, quan es tracte de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i esta admissió no menyscabe el principi d'igualtat amb la resta de personal.
  
5.5 Quan finalitze cadascuna de les proves, l'anunci de la realització de la següent el farà públic el tribunal al local en què s'haja realitzat esta prova, així com al tauler d'anuncis del Servei de Recursos Humans (PAS) d'esta Universitat amb una antelació mínima de 48 hores. Complementàriament, també es publicarà en la pàgina web del Servei de Recursos Humans (PAS), l'adreça de la qual és: http://www.uv.es/~pas.
  
5.6 Si el tribunal tinguera coneixement en qualsevol moment del procés selectiu que algun dels aspirants no posseeix la totalitat dels requisits exigits en esta convocatòria, prèvia audiència a l'interessat/da, l'exclourà i li comunicarà així mateix la inexactitud o les falsedats formulades per l'aspirant en la sol·licitud d'admissió a les proves selectives.
  
6. Informació i publicitat dels actes del tribunal
  
6.1 Tota la informació que siga necessària comunicar als aspirants, les llistes d'aprovats de cadascun dels exercicis, la valoració dels mèrits i qualsevol altre anunci que el tribunal estime pertinent, es publicarà al tauler d'anuncis del Servei de Recursos Humans (PAS), i en la pàgina web d'este servei, l'adreça de la qual és http://www.uv.es/~pas. Les llistes d'aprovats de cada exercici també es publicaran als locals on s'hagen realitzat estes proves.
  
6.2 Una vegada finalitzades totes les proves i valorats els mèrits que integren el concurs-oposició, el tribunal farà pública la llista d'aprovats per orde de puntuació. Esta llista d'aprovats serà definitiva i contindrà el mateix nombre d'aprovats que de vacants convocades.
  
6.3 Una vegada finalitzat el procés selectiu es publicarà en el DOGV per resolució del rector la llista definitiva d'aprovats per orde de puntuació.
  
7. Presentació de documents
  
7.1 Dins el termini de 20 dies hàbils, comptats des de l'endemà de la publicació en el DOGV de la llista d'aprovats, els o les aspirants als llocs hauran de presentar al Servei de Recursos Humans (PAS) d'esta Universitat la documentació següent:
  
7.1.1 Certificat de naixement expedit pel registre civil corresponent o fotocòpia del DNI.
  
7.1.2 Fotocòpia compulsada del títol acadèmic exigit en esta convocatòria.
  
7.1.3 Certificat acreditatiu de coneixement del valencià.
  
7.1.4 Declaració de no haver estat separat mitjançant expedient disciplinari d'alguna administració o càrrec públic, així com de no trobar-se inhabilitat penalment per a l'exercici de les funcions públiques. Els aspirants, la nacionalitat dels quals no siga l'espanyola, a més, hauran d'efectuar una declaració de no trobar-se sotmesos a cap sanció disciplinària o condemna penal que li impedesca l'accés a la funció pública al seu estat.
  
7.1.5 Certificat mèdic acreditatiu de posseir la capacitat física i psíquica necessàries per a l'exercici de les funcions dels llocs de treball ofertats. A este efecte, els reconeixements es realitzaran a través dels serveis mèdics concertats per la Universitat de València.
  
7.1.6 El o l'aspirant amb alguna discapacitat haurà d'aportar un certificat de l'òrgan competent de la comunitat autònoma sobre la capacitat per a dur a terme les tasques que corresponguen al lloc de treball d'esta convocatòria.
  
7.2 El o l'aspirant que, tenint la condició de funcionaris de carrera o personal laboral fix d'esta Universitat, haja pres part en estes proves quedarà exempt de justificar documentalment les condicions generals que ja hagen acreditat mitjançant nomenaments anteriors, tot i que n'hauran d'acreditar la resta.
  
7.3 Si no es presenta la documentació dins del termini indicat (excepte en els casos de força major) o hi ha falsedat de documents, això comportarà la invalidesa de les actuacions de l'aspirant i, respecte d'este, la nul·litat subsegüent dels actes del tribunal, sense perjudici de les responsabilitats en què haja pogut incórrer l'aspirant.
  
8. Nomenament de funcionaris o funcionàries
  
Una vegada transcorregut el termini de presentació i la verificació de la documentació presentada, mitjançant resolució del Rectorat que es publicarà en el DOGV, es nomenaran funcionàries o funcionaris de carrera les persones que hagen superat estes proves selectives.
  
9. Tribunal
  
9.1 El tribunal qualificador d'estes proves és el que figura en l'annex III d'esta convocatòria. El nom de les persones que l'integren es farà públic en la mateixa resolució en què es publiquen les llistes definitives d'admesos i exclosos.
  
9.2 El tribunal, sempre sota la seua direcció i control directes, podrà nomenar col·laboradors, especialistes i ajudants.
  
9.3 Els membres del tribunal, així com els col·laboradors, especialistes i ajudants hauran d'abstenir-se d'intervenir en les activitats del tribunal quan es troben en alguna de les circumstàncies previstes en els articles 28 i 29 de la Llei 30/ 1992, de 26 de novembre, del règim jurídic de les administracions públiques i del procediment administratiu comú, o si han realitzat tasques de preparació d'opositors a proves selectives per al mateix cos i escala en els cinc anys anteriors a la publicació d'esta convocatòria.
  
La presidència podrà sol·licitar als membres del tribunal una declaració expressa de no trobar-se sotmesos a les circumstàncies previstes en els articles esmentats.
  
9.4 Prèvia convocatòria de la presidència es constituirà el tribunal amb l'assistència almenys de la majoria reglamentària dels seus membres, titulars o suplents. En esta sessió el tribunal acordarà totes les decisions que corresponguen per al correcte desenvolupament de les proves selectives.
  
Durant el procés selectiu el tribunal resoldrà tots els dubtes que puguen sorgir sobre l'aplicació d'estes normes, així com el que s'haja de fer en els casos no previstos.
  
El procediment d'actuació del tribunal s'ajustarà en tot moment al que disposa la Llei 30/1992, de 26 de novembre, del règim jurídic de les administracions públiques i del procediment administratiu comú.
  
9.5 El tribunal adoptarà les mesures necessàries perquè els aspirants amb minusvalideses tinguen les mateixes condicions per a la realització dels exercicis que la resta de participants. En este sentit, per a les persones que ho sol·liciten d'acord amb la base 3.8, s'establiran les adaptacions possibles de temps i mitjans.
  
9.6 Per a les comunicacions i la resta d'incidències, el tribunal tindrà la seu a la Gerència de la Universitat de València.
  
9.7 El tribunal que actue en estes proves tindrà la categoria que per a estos casos determine la legislació vigent.
  
9.8 En cap cas el tribunal podrà aprovar ni declarar que han superat les proves selectives un nombre d'aspirants superior al de places convocades. Qualsevol proposta d'aprovats que contravinga el que s'ha establert serà nul·la de ple dret.
  
9.9 La presidència del tribunal adoptarà les mesures oportunes per garantir que els exercicis de la fase d'oposició siguen corregits sense el coneixement de la identitat dels aspirants, en aquells exercicis que siga procedent.
  
10. Informació respecte de les dades recollides
  
10.1 Les dades subministrades pels interessats podran quedar incorporades en un fitxer automatitzat que constitueix la Base de dades de personal o la Base de dades de borsa de treball, de conformitat amb la Llei orgànica 15/1999, de 13 de desembre, de protecció de dades de caràcter personal (LOPD)
  
10.2 El fitxer quedarà sota la responsabilitat de la Secretaria General de la UVEG, a l'av. de Blasco Ibáñez, núm. 13, DP 46768 de València.
  
10.3 La informació obtinguda serà processada exclusivament per a la gestió de personal.
  
10.4 Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en el qual s'estableixen les mesures de seguretat dels fitxers automatitzats que contenen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació.
  
10.5 Els interessats podran exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat de València, a l'av. de Blasco Ibáñez, núm. 13, nivell 1, DP 46118 de València.
  
11. Recursos
  
Contra esta resolució, que exhaureix la via administrativa, es pot interposar potestativament recurs de reposició en el termini d'un mes a partir de l'endemà de la seua publicació, davant el mateix òrgan que va dictar la resolució, o recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats a partir de l'endemà de la seua publicació.
  
Contra els actes del tribunal es podrà interposar un recurs d'alçada d'acord amb el que preveu la Llei 30/1992, de 26 de novembre, de règim jurídic de les administracions públiques i del procediment administratiu comú.
  
València, 15 de maig de 2003.- Per delegació del rector (DOGV 5.05.03): Matilde Fernández Blanco, vicerectora d'Economia i Administració.
  
ANNEX I
  
Sistema selectiu
  
Amb anterioritat a l'inici del procés selectiu, qui no estiguen en possessió de la certificació de coneixement de valencià a nivel mitjà, hauran de realitzar una prova de coneixements de la llengua oral i escrita equivalent a este nivell. El resultat de la mateixa serà apte o no apte. Superada la prova els aspirants podràn començar el procés selectiu i se'ls considerarà en possessió de l'acreditació suficient del nivell mitjà de valencià exigit.
  
El procediment de selecció serà el de concurs-oposició.
  
Fase d'oposició. Constarà de quatre exercicis; seran obligatoris i eliminatoris els tres primers.
  
1r exercici: Constarà d'un test amb quatre respostes alternatives de les quals només una serà correcta i que versarà sobre cultura general i el contingut del temari que figura en l'annex II d'esta convocatòria.
  
Els errors penalitzaran de la forma següent:
  
 E
  
 A - ??-
  
 d - 1
  
N = \_\_\_\_\_\_\_\_\_\_\_\_\_\_ x10
  
 n
  
on:
  
N= nota resultant
  
A= nombre d'encerts
  
E= nombre d'errors
  
d= nombre d'opcions per a cada pregunta
  
n= nombre de preguntes
  
El nombre de preguntes el fixarà el tribunal, igual que el temps de desenvolupament de l'exercici, amb temps suficient.
  
2n exercici: Consistirà en el desenvolupament per escrit de dos temes elegits pels aspirants de entre quatre extrets a l'atzar pel tribunal entre tots els apartats que integren l'annex II d'esta convocatòria. La durada d'este exercici serà d'un mínim de dues hores i no podrà excedir de quatre, a criteri del tribunal. Una vegada conclosa la prova, cada exercici s'introduirà en un sobre i restaran sota la custòdia del tribunal, el qual cridarà individualment els opositors per a la lectura pública dels temes que hagen desenvolupat. El lloc, data i hora d'esta lectura, l'anunciarà el tribunal amb temps suficient.
  
3r exercici: Consistirà a resoldre per escrit, dos entre tres supòsits pràctics propostos pel tribunal relacionats amb les matèries que figuren en el programa d'esta convocatòria.
  
El temps de durada d'este exercici el fixarà amb temps suficient atenent al contingut d'este.
  
4t exercici: Voluntari i de mèrits. Constarà de dues parts:
  
Primera part: Voluntària. Tindrà per objecte valorar el coneixement d'un o diferents idiomes dels següents: Anglès, Alemany, Francés, Italià, segons les opcions manifestades per l'aspirant en l'imprés de sol·licitud.
  
Segona part: Obligatòria: Tindrà per objecte mantenir una entrevista. El lloc, data y hora de la celebració serà fixat pel tribunal amb suficient antelació.
  
Valoració dels exercicis:
  
1r exercici: Es valorarà de 0 a 10 punts, i caldrà, per aprovar, haver obtingut almenys 5 punts. Per poder ser qualificat, serà requisit obtenir almenys el 50% de respostes correctes.
  
2n exercici: Es qualificarà de 0 a 10 punts, cadascun del temes desenvolupats i caldrà, per superar-lo, obtenir la qualificació global mínima de 10 punts i no haver obtingut 0 punts en cap dels temes.
  
3r exercici: Es qualificarà de 0 a 10 punts cadascun dels supòsits desenvolupats, i caldrà per aprovar, obtenir la qualificació global mínima de 10 punts i no haver obtingut un 0 en cap d'ells.
  
La qualificació resultant dels exercicis eliminatoris estarà determinada per la suma de les puntuacions obtingudes en cadascun d'ells.
  
Només hi podràn passar a realitzar els exercicis de mèrits els que superen els tres exercicis obligatoris i eliminatoris.
  
4t exercici: Es valorarà de la manera següent:
  
Primera part: de 0 a 4 punts (fins un punt màxim per idioma elegit).
  
Segona part: de 0 a 3 punts.
  
La puntuació total de la oposició s'obtindrà sumant la puntuació del quart exercici als resultats obtinguts pels aspirants que figuren en les llistes de resultats definitius de la fase d'exercicis obligatoris.
  
Fase de concurs: Se valoraran els mérits del currículum dels i les aspirants d'acord amb el barem que figura en l'annex IV. La puntuació obtinguda en la fase de concurs se sumarà a l'obtinguda en la fase d'oposició per a elaborar l'orde definitiu dels concursants aprovats.
  
A continuació, s'elaborarà per orde de puntuació una llista d'aprovats, que contindrà el mateix nombre d'aspirants que de vacants convocades.
  
En cas d'empat entre els aspirants inclosos en la relació, l'orde s'establirà atenent a la puntuació obtinguda en el segon exercici. Si hi continua s'atendrà a la major puntuació obtinguda en el tercer exercici i si persistís s'atendrà en primer lloc a la puntuació del primer exercici, i si és manté l'empat, este es dirimirà per sorteig.
  
ANNEX II
  
Temari
  
I. L'Estat espanyol. Espanya i la Comunitat Europea
  
1. Línies fonamentals del constitucionalisme espanyol. La Constitució espanyola de 1978. Estructura i contingut de la Constitució de 1978. Drets i deures fonamentals. La seua garantia i la seua suspensió. El Tribunal Constitucional i el Defensor del Poble. Reforma de la Constitució.
  
2. L'Estat espanyol com a estat social i democràtic de dret. L'estat autonòmic a Espanya: naturalesa i construcció, antecedents històrics, principis constitucionals.
  
3. El règim polític de la Constitució espanyola. La monarquia parlamentària: Funcions constitucionals. Successió i regència. El referendament.
  
4. La representació política: Democràcia directa i representativa en la Constitució espanyola. La participació política. Les Corts Generals: les cambres i la seua composició, atribucions i funcionament.
  
5. El Govern i la Constitució espanyola: Formació, composició, funcions, designació i cessament del Govern i del seu president. La responsabilitat del Govern i de l'administració. Òrgans constitucionals de control de la Administració. L'Administració consultiva.
  
6. El Poder Judicial. La regulació constitucional de la justícia. El Consell General del Poder Judicial: organització i competències. Especial referència al Tribunal Superior de Justícia de la Comunitat Valenciana.
  
7. L'Administració pública: L'Administració de l'estat. L'Administració institucional. L'Administració local.
  
8. L'Administració autonòmica: vies constitucionals d'accés a l'autonomia. Els estatuts d'autonomia: l'elaboració i aprovació. Especial referència a l'Estatut d'Autonomia de la Comunitat Valenciana.
  
9. La Comunitat Autònoma Valenciana. La Generalitat Valenciana: Les Corts Valencianes. El Consell o Govern Valencià. El president de la Generalitat. El Consell de Cultura. La Sindicatura de Comptes.
  
10. La Constitució espanyola i l'acció exterior de l'estat. La societat internacional. Els actors internacionals. El nou escenari mundial.
  
11. Les comunitats europees. Naixement i objectius. Tractats originaris i les seues modificacions. L'adhesió d'Espanya a la Comunitat Econòmica Europea. El Tractat de la Unió Europea. El problema de la convergència econòmica a la Unió Europea.
  
12. Les institucions de la Unió Europea: el Consell, la Comissió, el Parlament i el Tribunal de Justícia. Altres institucions.
  
13. El dret comunitari. Les seues fonts. Relacions entre el dret comunitari i l'ordenament jurídic dels estats membres. Adequació de l'ordenament jurídic espanyol al dret comunitari. La participació de les comunitats autònomes en l'aplicació del dret comunitari.
  
14. Mitjans financers i personals de la Unió Europea. El pressupost. La funció pública comunitària. La lliure circulació de mercaderies. La lliure circulació de treballadors. La lliure circulació de capitals.
  
15. Polítiques comunes i sectorials de la Comunitat Europea. Els fons estructurals. La lliure competència. La cohesió econòmica i social.
  
II. Dret administratiu
  
1. L'Administració pública: concepte i classes. Les funcions i els poders de l'estat. El control legislatiu, jurisdiccional i polític de l'administració.
  
2. L'Administració pública i la norma jurídica. El principi de legalitat. La discrecionalitat de l'administració. Potestats reglades i potestats discrecionals. Relacions entre administració i justícia. El principi d'autotutela.
  
3. El dret administratiu. Concepte i contingut. Les fonts del dret administratiu. Jerarquia de fonts. La Constitució. Les lleis: orgàniques i ordinàries. Decrets lleis i decrets legislatius.
  
4. El reglament. Classes de reglaments. Fonaments i límits de la potestat reglamentària. Reglaments il·legals. El control de la potestat reglamentària.
  
5. El ciutadà com a titular de dret davant l'administració. Els drets públics i subjectius. Els interessos legítims. Les situacions especials de poder i de subjecció. Capacitat jurídica i capacitat d'obrar en el dret administratiu.
  
6. L'acte administratiu. Concepte i classes. Elements. Eficàcia i validesa dels actes administratius. Nul·litat, anul·labilitat i revocació.
  
7. La Llei 30/1992, de 26 de novembre, de règimen jurídic de les administracions públiques i del procediment administratiu comú: àmbit d'aplicació. Principis informadors.
  
8. Els òrgans col·legiats en les administracions públiques en la Llei 30/1992, de 26 de novembre, de règim jurídic de les administracions públiques i dret administratiu comú. Els principis de l'organització administrativa. La competència. La jerarquia. La coordinació i el control.
  
9. El procediment administratiu general. Les seues fases: iniciació, ordenació, instrucció i acabament.
  
10. Els drets dels ciutadans en el procediment administratiu. Règim dels actes presumptes. Les notificacions.
  
11. Els recursos administratius. Concepte i classes. Matèria recurrible, legitimació i òrgans competents. Les reclamacions prèvies a l'exercici d'accions judicials. Els recursos en l'administració universitària.
  
12. La revisió d'ofici dels actes administratius. Processos de lesivitat. El procediment economicoadministratiu.
  
13. La jurisdicció contenciosa administrativa. El recurs contenciós administratiu.
  
14. Els contractes administratius: naturalesa, caràcter i classes. Elements: Subjecte, objecte, causa i forma. Formes de contractació.
  
15. Contingut, efectes i compliment dels contractes administratius. Prerrogatives de l'administració. L'extinció dels contractes administratius. El compliment de la resolució.
  
16. L'expropiació forçosa. Potestat expropiatòria. Naturalesa i justificació. Subjectes, objecte, causa i contingut. El procediment expropiador. Expropiacions especials.
  
17. Potestat sancionadora de l'administració. Procediment sancionador. Principis generals. Sancions administratives i mesures sancionadores.
  
18. Règim jurídic dels béns de titularitat pública. El domini públic: Concepte, naturalesa jurídica, elements i règim jurídic. Béns patrimonials. El patrimoni de l'Estat. Béns comunals.
  
19. L'activitat administrativa del servei públic. Formes de gestió dels serveis públics. La gestió directa. La gestió indirecta. La concessió. Empreses públiques. Empreses mixtes.
  
20. L'activitat de policia de l'administració: manifestacions més importants. L'activitat de foment en l'administració: principals manifestacions, els seus mitjans.
  
21. La responsabilitat patrimonial de l'administració. Responsabilitat dels funcionaris públics. Els delictes dels funcionaris públics.
  
III. Recurs humans. Dret laboral
  
1. L'evolució de l'estudi de l'organització: l'organització científica del treball. L'escola dels principis de l'administració. L'escola de les relacions humanes i la teoria del comportament.
  
2. L'Administració participativa. L'Administració per objectius. L'Administració per a la qualitat: els cercles de qualitat. Altres instruments de millora de la qualitat.
  
3. El factor humà en l'organització. L'element humà en les organitzacions prestadores de serveis. El grup en l'organització: característiques i tipus de grups. Comunicació i comportament grupal. El treball en equip: tècniques.
  
4. La motivació dels recursos humans. Teories explicatives. La funció de comandament i direcció. Teories del liderat. Avaluació del rendiment: peculiaritats en l'administració pública. La formació i la seua influència en el funcionament de l'organització.
  
5. El clima laboral. La satisfacció en el treball. Prevenció i salud laboral: la Llei de prevenció de riscs laborals i la seua aplicació a les administracions públiques. Els comitès de seguretat i salut laboral. La prevenció.
  
6. Les relacions laborals en l'administració pública. La relació jurídica de serveis: models. La relació jurídico-laboral en les administracions públiques.
  
7. La relació jurídica de serveis en l'administració pública valenciana (I): els funcionaris públics: concepte i classes. Naixement i extinció de la relació funcionarial. La carrera administrativa.
  
8. La relació jurídica de serveis en l'administració pública valenciana (II): contingut de la relació funcionarial: drets i deures dels funcionaris. Els drets econòmics. Els drets de sindicació i vaga dels funcionaris públics. Òrgans de representació i participació.
  
9. La relació jurídica de serveis en l'administració pública valenciana (III): formes d'accés a la funció pública. Provisió dels llocs de treball. Situacions administratives. Règim disciplinari.
  
10. La relació jurídico-laboral en l'administració pública. El dret del treball: característiques. Principis constitucionals. Sistema de fonts i jerarquia normativa.
  
11. El contracte de treball: concepte, classes, forma. Les parts i la seua capacitat. Modalitats de contractes. Naixement i extinció de la relació contractual. L'Administració pública com a part empresarial: característiques diferenciadores.
  
12. La negociació col·lectiva. Concepte i naturalesa jurídica: principis constitucionals. Classes de convenis col·lectius. Les parts i la seua legitimació. Procediment negocial . Contingut negocial. Conflictes col·lectius: la vaga i el tancament patronal.
  
13. El II Conveni Col·lectiu de les Universitats Públiques de la Comunitat Valenciana. Classificació professional. Jornada i horaris. Condicions substancials de treball i la seua modificació. Promoció professional. Permisos i llicències. Modificacions de la relació contractual. Drets de representació sindical. Resolució de conflictes col·lectius.
  
14. El professorat universitari: classes i règim jurídic del professorat universitari. Accés a la funció docent. Situacions administratives. Cessament. Sistema retributiu i avaluació del professorat. Especial esment al personal docent contractat en la Universitat de València.
  
15. Les incompatibilitats del personal al servei de les administracions públiques. Legislació aplicable. Règim disciplinari dels funcionaris públics.
  
16. La Seguretat Social: règim general de la Seguretat Social. Afiliació: altes i baixes. Cotització. Acció protectora: contingències cobertes. Prestacions. Assistència sanitària. Incapacitat temporal i permanent. Maternitat. Jubilació. Mort i supervivència.
  
17. El sistema especial de Seguretat Social dels funcionaris públics. Drets passius. Incapacitat temporal i permanent. Jubilació. Mort i supervivència. Altres indemnitzacions.
  
IV Administració financera i pressupostària
  
1. L'activitat financera: concepte classes i efectes. La hisenda pública: funcions, instruments i mitjans. El subjecte de l'activitat financera del sector públic. L'activitat financera descentralitzada.
  
2. Els ingressos públics: concepte i classes. L'impost: classes, principis i efectes.
  
3. Els imposts directes. Concepte, característiques i classes. Els imposts indirectes. Concepte, característiques i classes. Especial referència a l'IVA i les seues repercussions en les administracions públiques.
  
4. La despesa pública: concepte naturalesa i classes. La incidència de la despesa pública.
  
5. El pressupost: concepte i contingut. Els principis clàssics del pressupost i la seua crisi. Els fins del pressupost. Les tècniques pressupostàries.
  
6. Text refós de la Llei de la hisenda pública de la Generalitat Valenciana. El cicle pressupostari: preparació, discussió, aprovació, execució i control del pressupost de la Generalitat Valenciana.
  
7. Modificacions pressupostàries segons la normativa de la Generalitat Valenciana: crèdits extraordinaris i suplements de crèdits. Transferències i altres modificacions pressupostàries. Liquidació del pressupost i rendició de comptes.
  
8. Procediment d'execució de la despesa pública en la Generalitat Valenciana. Autorització. Compromís de despesa. Reconeixement de l'obligació. Proposta de pagament. El pagament i les seues diverses formes.
  
9. Gestió de la despesa de personal: retribucions dels empleats públics. Meritacions i liquidacions. La despesa de Seguretat Social i de classes passives.
  
10. Gestió de les despeses contractuals: tipus de contractes. Autorització i compromís de les despeses contractuals. Reconeixement de l'obligació i pagament. Control de les despeses contractuals. Gestió de les despeses de transferències. Les subvencions: procediments. Reconeixement de l'obligació i el pagament de les subvencions: reintegrament i control.
  
11. El control de l'activitat econòmic financer en el sector públic. El control pressupostari: concepte, àmbit d'aplicació. Control intern i control extern: característiques i tipus de control. La Sindicatura de Comptes de la Generalitat Valenciana.
  
12. La comptabilitat pública: contingut, naturalesa i àmbit d'aplicació. El Pla General de Comptabilitat Pública. El compte general.
  
13. Gestió econòmic financera de la Universitat de València (I). El pressupost universitari: particularitats. Característiques diferenciadores del sistema universitari. Elaboració i aprovació dels pressuposts de la Universitat de València.
  
14. Gestió econòmic financera de la Universitat de València (II). El cicle pressupostari. Modificacions pressupostàries: Normativa específica de la Universitat.
  
15. Gestió econòmic financera de la Universitat de València (III). Gestió de la despesa i gestió del pagament. Fases del procediment i documents comptables. Liquidació del pressupost i rendició de comptes.
  
16. Gestió econòmic financera de la Universitat de València (IV). El pagament. Concepte i classificació. Pagaments per obligacions pressupostàries. Pagaments per exercicis tancats. Bestretes de caixa fixa. Pagaments a justificar.
  
17. El Pla General de Comptabilitat Pública i la seua adaptació a les universitats públiques.
  
V. Gestió Universitària
  
1. La configuració institucional i la naturalesa jurídica de les universitats en la Constitució de 1978. La Llei Orgànica d'Universitats 6/2001, de 21 de desembre . L'autonomia de les universitats.
  
2. Sistema normatiu aplicable a les universitats. Estatuts de les universitats públiques. Estatuts de la Universitat de València. Els reglaments universitaris.
  
3. Les universitats i l'administració educativa. Competències de les comunitats autònomes en relació amb les universitats. El Consell d'Universitats: composició i funcions.
  
4. Creació de les universitats. Els districtes universitaris. Creació de centres i d'instituts universitaris. L'autorització de nous estudis.
  
5. Estructura i organització de les universitats públiques: facultats, escoles, departaments, instituts o altres centres. Centres mixts d'investigació. Especial referència a l'estructura organitzativa de la Universitat de València.
  
6. Òrgans de govern de les universitats públiques (I). Òrgans col·legiats: Claustre, Junta de Govern, juntes de facultat o escola, consell de departament. Especial referència als Estatuts de la Universitat de València.
  
7. Òrgans de govern de les universitats públiques (II). Òrgans unipersonals: el rector, els vicerectors, el secretari general, el gerent, els degans i els directors de facultats o escoles universitàries, els directors de departament. Especial referència als Estatuts de la Universitat de València.
  
8. Relacions Universitat i societat. El Consell Social: regulació, composició i funcions. Les fundacions universitàries. Especial referència a la Fundació General de la Universitat de València.
  
9. El personal al servei de les universitats públiques: personal docent i investigador, i personal d'administració i serveis. Especial referència al tractament dels Estatuts de la Universitat de València en els temes de personal. La participació institucional.
  
10. El règim d'estudiants de les universitats públiques (I): plans d'estudis conduents a títols oficials: elaboració, aprovació i homologació. regulació de l'obtenció i expedició de títols oficials de primer, segon i tercer cicle universitaris. Normativa general sobre trasllat d'expedients i convalidacions. Homologació d'estudis estrangers. Estudis de postgrau.
  
11. El règim d'estudiants de les universitats públiques(II): normativa i legislació referent a beques. Classes, tipus i condicions dels organismes que subvencionen estudis reglats. Programació i planificació nacional de les beques. Intercanvis internacionals. Especial atenció als programes de la Unió Europea.
  
12. Els estudiants universitaris: drets i deures. Accés i permanència en els estudis universitaris. Participació dels estudiants en els òrgans col·legiats universitaris. Especial referència als drets i deures reconeguts als estudiants pels Estatuts de la Universitat de València. Els òrgans de representació dels estudiants en la Universitat de València.
  
13. La investigació en les universitats públiques: La Llei de la Ciència. Contingut de la Llei Orgànica 6/2001 i dels Estatuts de la Universitat de València en matèria d'investigació. L'article 83 de la Llei Orgànica d'Universitats i les seues conseqüències en la investigació. Conveni i contractes d'investigació nacionals i internacionals. El finançament de la investigació. Relacions universitat-empresa: l'OTRI.
  
14. Règim econòmic financer de la Universitat de València. Patrimoni i recursos financers.Plans plurianuals. Règim econòmic de contractes i cursos d'especialització. Les retribucions especials.
  
15. Garanties jurídiques en la Universitat de València. Els recursos administratius. El Tribunal de Greuges. L'Assessoria Jurídica.
  
Nota: El contingut d'este temari, tant en legislació general com normativa reglamentària externa es refereix a la que estiga en vigor en el moment de la convocatòria. La normativa estatutària haurà de tenir en conte els canvis que puguen efectuar-se per adaptació a la Llei Orgànica d'Universitats.
  
ANNEX III
  
Tribunal qualificador
  
Titular
  
President: El rector o persona que delegue.
  
Vocals:
  
- Dos representants de la Universitat designats pel rector, d'igual o superior grup de titulació.
  
- Un funcionari d'igual o superior grup, elegit per sorteig entre el PAS de la Universitat.
  
- Un funcionari d'una altra administració pública d'igual o superior grup, nomenat pel rector a proposta d'aquella.
  
- Un membre de la Comissió de PAS del mateix grup que les vacants que s'han de cobrir i designat per esta.
  
- Un membre de la Junta de Personal, amb veu i sense vot.
  
El més jove dels vocals amb veu i vot del tribunal, entre els pertanyents a la comunitat universitària, farà de secretari/ària del tribunal.
  
Tots els membres del tribunal amb veu i vot hauran de ser d'un grup igual o superior que les places objecte d'esta convocatòria.
  
La mateixa estructura per al tribunal suplent.
  
ANNEX IV
  
Barem de la fase de concurs
  
A la fase de concurs només hi podran accedir els aspirants que hagen superat la fase d'oposició. Es valoraran els mèrits aportats per l'aspirant segons el barem que s'assenyala a continuació i que haurà de posseir l'aspirant en la data de publicació d'esta convocatòria.
  
Barem
  
Experiència professional. Es valorarà fins un màxim de 7,5 punts l'experiència professional en qualsevol administració pública en cossos o escales iguals o equivalents al de les activitats funcionals de les places convocades, en qualsevol i a través de qualsevol tipus de relació jurídica (administrativa o laboral) a raó de:
  
- 0,50 punts per any de serveis complets en llocs de treball de la Universitat de València.
  
- 0,25 punts per any de serveis complets en llocs de treball de qualsevol Universitat Pública.
  
- 0,15 punts per any de serveis complets en llocs de treball de qualsevol altra Administració Pública.
  
ANNEX VI
  
Mesures d'adaptació
  
Les mesures d'adaptació que poden sol·licitar les persones discapacitades son les següents:
  
1. Eliminació de barreres arquitectòniques i taula adaptada a cadira de rodes.
  
2. Ampliació del temps de durada de l'exercici.
  
3. Augment de l'amplitud dels caràcters de l'examen, per dificultat de visió.
  
4. Necessitat d'intèrpret per causa de sordera.
  
5. Sistema braille d'escriptura.